joelniklaus/EU_Wikipedias huggingface dataset:
Veteran

Veteran (ka sõjaveteran) on sõjaväeteenistuse lõpetanu või sõjas osalenu.

Vana-Rooma

Mõiste pärineb Rooma riigist, kus veteranideks nimetati 20-aastase sõjaväeteenistuse läbinuid, kes jäeti mõneks ajaks oma väeosa juurde. Pidulikul errulaskmisel anti neile sõjaväediplom. Pärast seda hakkasid nad elama neile eraldatud maavaldustes ja kasutama maksusoodustusi. Veteranid olid keskkihti kuuluvate villaomanike ja orjapidajate peamine tugi ja reserv ning said seega vastujõuks II sajandist tugevnenud suurmaaomanikele, kes kasutasid tööjõuna koloone.

Veteranide institutsioon kestis aastast 753 eKr kuni aastani 476. Tuntuimad juhid olid Gaius Marius, Gaius Julius Caesar ja Augustus.

Eesti 
Eesti kaitseväe ja Kaitseliidu veteraniks loetakse inimest, kes:
on kaitseväe  koosseisus osalenud riigi sõjalisel kaitsmisel;
on kaitseväe koosseisus ja rahvusvahelise sõjalise koostöö seaduse alusel osalenud kas rahvusvahelisel või kollektiivse enesekaitse operatsioonil;
on kaitseväes teenistusülesannete täitmisel või Kaitseliidu tegevliikmena sõjaväelisel väljaõppel kaotanud püsivalt töövõime.

Viited 

Sõjandus
Rulon Wells

Rulon Seymour Wells III (30. aprill 1919 Salt Lake City – 3. mai 2008 Salt Lake City) oli ameerika keeleteadlane ja semiootik.

Ta lõpetas Utah' Ülikooli bakalaureusena 1939. aastal. Ta töötas Yale'i Ülikooli professorina.

Koos Thomas A. Sebeokiga on ta termini "zoosemiootika" autor.

Kirjandus
Makkai, Adam: Melby, Alan Kenneth (eds.) 1985. Linguistics and Philosophy: Essays in Honor of Rulon S. Wells. John Benjamins Publishing Company.

Välislingid
Lühielulugu

Ameerika Ühendriikide keeleteadlased
Ameerika Ühendriikide semiootikud
Sündinud 1919
Surnud 2008
Lootusetu ravi

Lootusetu ravi on patsiendi elus hoidmine, mille ainus eesmärk on füsioloogilise surma ärahoidmine ja edasilükkamine.

Vaata ka
•Lootusetu ravi lõpetamine

•Eutanaasia

Kirjandus
•Warren Thomas Reich (toim). Encyclopedia of Bioethics, 4 kd, 1978; 5 kd, 1995.

•Stanley Joel Reiser. Medicine and the Reign of Technology, 1978, 1981. Google'i raamat

•Patrick Verspieren. Face à celui qui meurt:
euthanasie, acharnement thérapeutique, accompagnement, 1984

•Hubert Doucet. Mourir: approches bioéthiques, 1988, 1994

•Pauline Lesage-Jarjoura. La cessation de traitement: au carrefour du droit et de la médecine, 1990.

•David Wendell Moller. On death without dignity: the human impact of technological dying, 1990.

•Michèle-Hélène Salamagne, Emmanuel Hirsch. Accompagner jusqu'au bout de la vie: Manifeste pour les soins palliatifs, 1992.

Meditsiin
Robert Ley

Robert Ley (15. veebruar 1890 – 25. oktoober 1945) oli Saksamaa poliitik ja riigitegelane. Aastatel 1933–1945 oli ta Saksa Töörinde juht.

Ta sündis Reini provintsis Niederbreidenbachis (praegu Nümbrecht) 11-lapselises talupidajate perekonnas seitsmenda lapsena. Robert Ley õppis Jena, Bonni ja Münsteri Ülikoolis keemiat.

Esimese maailmasõja algul astus ta vabatahtlikuna sõjaväkke. Esialgu oli ta suurtükiväelane, seejärel sõjalendur. 29. juulil 1917 tulistati ta Prantsusmaa kohal alla, Ley sattus sõjavangi. Lennukiga sooritatud hädamaandumise tagajärjel saadud jala- ja koljuvigastuste tõttu kannatas ta hiljem krooniliste valude käes. Valule pakkus leevendust alkohol, mille suhtes tal kujunes välja sõltuvus. 1920. aasta märtsis pöördus ta Prantsusmaalt sõjavangist Saksamaale tagasi ja lõpetas vahepeal pooleli jäänud ülikooliõpingud. Ta asus tööle Leverkusenis firmas IG Farben. 

Ruhri piirkonna okupeerimine Prantsusmaa ja Belgia poolt 1923. aastal vihastas Ley välja ja temast sai ultranatsionalist. 1924. aastal astus ta Natsionaalsotsialistlikkusse Saksa Töölisparteisse. 1925. aastal sai temast Lõuna-Reinimaa gauleiter. 1928. aastal sai ta Köln-Aacheni gau parteijuhiks ja ta valiti Preisi Maapäeva liikmeks.

8. detsembril 1932 nimetas Hitler ta Natsionaalsotsialistiku Saksa Töölispartei riigiorganisatsioonijuhiks. 1933. aasta mais sai Ley Saksa Töörinde juhiks. Tema juhtimisel kujunes Saksa Töörinne Kolmanda Riigi suurimaks massiorganisatsiooniks (1942. aasta detsembris 25 miljonit liiget).

16. mail 1945 langes Ley Baieris Austria piiri lähedal Schlechingis Ameerika sõjaväelaste kätte vangi. Ta anti Nürnbergi protsessil sõjakuritegudes ja inimsusvastastes kuritegudes süüdistatuna kohtu alla. Vangistuses olles lõpetas ta elu enesetapuga, puues ennast üles.

Isiklikku
Robert Ley oli kaks korda abielus. Tema teine abikaasa laulja ja lastekirjanik Inga Ley sooritas 29. detsembril 1942 enesetapu.

Viited

Saksamaa poliitikud
Sündinud 1890
Surnud 1945
Vabasurmad
Pretoorium

Pretoorium (ladina keeles praetōrium) oli algselt väejuhi (või ülemjuhataja) telk Rooma sõjaväelaagris (castrum). Pretoorium on tuletatud sõnast "preetor" (ladina keeles praetor, kõrgem riigiametnik Roomas, väejuht, provintsi asehaldur).

Aja jooksul ja sõjaväe arenedes omandas pretoorium ka teisi tähendusi. Muu hulgas võidi pretooriumiks nimetada ülemjuhataja paleed kindlustatud püsilaagreis; keisririigi ajal nimetati pretooriumiks ka riigipea peakorterit, kus ta elas koos ihukaitseväega.

Uues Testamendis on pretooriumiks nimetatud Juudamaa prefekti Pontius Pilatiuse paleed, kus peeti kohut Jeesus Kristuse üle.

Viited

Vana-Rooma
DeWitti maakond (Illinois)

DeWitti maakond (DeWitt County) on maakond USA-s Illinoisi osariigis. Geograafilised koordinaadid on 39°37' N, 90°29' W.

Maakonna halduskeskus ja suurim linn on Clinton.

Maakonna pindala on 1049 km², millest 20 km² moodustab veepindala.

Elanike arv oli 2010. aasta rahvaloenduse järgi 16 561. Aastal 2000 oli elanike arv 16 798.

Naabermaakonnad
McLeani maakond (põhjas)
Piatti maakond (idas)
Maconi maakond (lõunas)
Logani maakond (läänes)

Ajalugu
DeWitti maakond moodustati 1. märtsil 1839. aastal Maconi maakonna osast. Maakond sai nime New Yorgi osariigi seitsmenda kuberneri DeWitt Clintoni järgi.

Kliima
Madalaim kuu keskmine temperatuur jaanuaris on maakonna halduskeskuses Clintonis −8 °C (17 °F) ja kõrgeim juulis 31 °C (88 °F). Madalaim temperatuur on mõõdetud 1905. aasta veebruaris −32 °C (−25 °F) ja kõrgeim temperatuur 1954. aasta juulis 45 °C (113 °F). Keskmine kuu sajuhulk varieerub 50 mm veebruari ja juuli 115 mm vahel.

Viited

Välislingid
DeWitti maakonna koduleht (inglise keeles)

Illinoisi maakonnad
Kendalli maakond

Kendalli maakond (Kendall County) on maakond USA-s Illinoisi osariigis Chicagost 40 miili kaugusel edelas. Geograafilised koordinaadid on 41°59' N, 88°43' W.

Maakonna halduskeskus on Yorkville.

Maakonna pindala on 835 km², millest 5 km² moodustab veepindala.

Elanike arv oli 2010. aasta rahvaloenduse järgi 114 736. Aastal 2000 oli elanike arv 54 544.

Naabermaakonnad
Kane'i maakond (põhjas)
DuPage'i maakond (kirdes)
Willi maakond (idas)
Grundy maakond (lõunas)
LaSalle'i maakond (läänes)
DeKalbi maakond (loodes)

Ajalugu
Kendalli maakond moodustati 19. veebruaril 1841. aastal LaSalle'i ja Kane'i maakonna osadest. Maakond sai nime postiministri Amos Kendalli järgi.

Kliima
Madalaim kuu keskmine temperatuur jaanuaris on maakonna halduskeskuses Yorkville's −12 °C (10 °F) ja kõrgeim juulis 29 °C (84 °F). Madalaim temperatuur on mõõdetud 1985. aasta jaanuaris −32 °C (−26 °F) ja kõrgeim temperatuur 1936. aasta juulis 44 °C (111 °F). Keskmine kuu sajuhulk varieerub 39 mm jaanuari ja juuli 112 mm vahel.

Viited

Välislingid
Kendalli maakonna koduleht (inglise keeles)

Illinoisi maakonnad
Kane'i maakond

Kane'i maakond (Kane County) on maakond USA-s Illinoisi osariigis. Geograafilised koordinaadid on 41°57' N, 88°26' W.

Maakonna halduskeskus on Geneva ja suurim linn Aurora.

Maakonna pindala on 1358 km², millest 11 km² moodustab veepindala.

Elanike arv oli 2010. aasta rahvaloenduse järgi 515 269. Aastal 2000 oli elanike arv 404 119.

Naabermaakonnad 

 McHenry maakond (põhjas)
 Cooki maakond (idas)
 DuPage'i maakond (idas)
 Willi maakond (kagus)
 Kendalli maakond (lõunas)
 DeKalbi maakond (läänes)

Ajalugu 

Kane'i maakond moodustati 16. veebruaril 1836. aastal LaSalle'i maakonna osast. Maakond sai nime Illinoisist pärit USA senaatori Elias Kane'i järgi.

Kliima 

Madalaim kuu keskmine temperatuur jaanuaris on maakonna halduskeskuses Genevas −12 °C (10 °F) ja kõrgeim juulis 29 °C (84 °F). Madalaim temperatuur on mõõdetud 1985. aasta jaanuaris −32 °C (−26 °F) ja kõrgeim temperatuur 1936. aasta juulis 44 °C (111 °F). Keskmine kuu sajuhulk varieerub 39 mm jaanuari ja juuli 112 mm vahel.

Viited

Välislingid 

 Kane'i maakonna koduleht (inglise keeles)

Illinoisi maakonnad
Tiit Kõuhkna

Tiit Kõuhkna (sündinud 8. juulil 1942 Viljandis) on eesti tootmisjuht ja endine Eesti NSV riigitegelane.

Ta lõpetas aastal 1962 Õisu Toiduainetetööstuse Tehnikumi tehnik-tehnoloogi kvalifikatsiooniga ja aastal 1975 Eesti Põllumajanduse Akadeemia piimanduse insener-tehnoloogina.

Ta töötas aastatel 1964–1965 töölisena Viljandi Piimatoodete Kombinaadis; aastatel 1965–1983 töötas ta Põlva Piimatoodete Kombinaadis inseneri ja direktorina. Aastatel 1983–1984 oli ta Eesti NSV liha- ja piimatööstuse ministri asetäitja, 14. augustist 1984 11. detsembrini 1985 oli ta Eesti NSV liha- ja piimatööstuse minister; 11. detsembrist 1985 kuni 28. detsembrini 1985 oli ta Eesti NSV Agrotööstuskomitee esimehe I asetäitja (ministri õigustes). 

Aastatel 1990–1994 oli ta Tallinna Piimatoodete Kombinaadi direktor. Aastatel 1994–1996 oli ta AS Epeks nõukogu esimees, aastatel 1996–1999 AS ETFC Grupp nõukogu esimees. Aastast 1999 on ta AS Hiiu Kalur nõukogu esimees.

Ta oli aastatel 1985–1990 Eesti NSV Ülemnõukogu XI koosseisu saadik. Ta on/oli Eesti Toiduainetööstuse Liidu juhatuse liige, Eesti Suurettevõtjate Assotsiatsiooni personaalliige ja Tallinna Direktorite Klubi liige. Tema hobideks on tennis, golf, mäesuusatamine, jahindus, kalandus, poliitika, muusika ja kirjandus.

Tiit Kõuhkna preemia 
2012. aastal asutati Tiit Kõuhkna toel Tallinna Lastehaigla juurde lastehaigla aasta parima arsti, noorarsti, õe ja noorõe preemiafond.

Tunnustus 

 2014 Eesti Kaubandus-Tööstuskoja I klassi aumärk

Isiklikku 
Tema õde on arst Merike Martinson.

Viited

Kirjandus 
 Eesti majanduse biograafiline leksikon 1951–2000. AS Kirjastus Ilo, 2003
 "Valitud ja valitsenud..." koostanud Jaan Toomla. Tallinn 1999.

Eesti NSV ministrid
Sündinud 1942
Anatoli Tregubov

Anatoli Tregubov (sündinud 9. septembril 1928 Kuibõševi oblastis Venemaal) on endine Eesti NSV riigitegelane, parteitöötaja ja transpordijuht.

Ta lõpetas aastal 1950 Leningradi Kõrgema Merekooli ja aastal 1972 Rahvamajanduse Instituudi.

Ta oli aastatel 1950–1954 Leningradi Kõrgema Merekooli komsomolikomitee sekretär, laevakapteni abi välissõidulaevadel ja Balti Merelaevanduse poliitosakonna ülema abi. Aastatel 1954–1961 oli ta NSV Liidu Merelaevanduse Ministeeriumi Poliitvalitsuse ülema abi komsomoli alal ja Balti Merelaevanduse ülema asetäitja. 

Aastatel 1961–1971 oli ta NLKP Keskkomitee transpordi- ja sideosakonna instruktor ja sektori juhataja, 1971–1976  NSV Liidu Merelaevanduse ministri asetäitja ning 1976–1978 Eesti Merelaevanduse ülem. 

Aastatel 1978–1985 oli ta Eesti NSV Ministrite Nõukogu esimehe asetäitja, 1985–1989 Eesti NSV Ministrite Nõukogu alaline esindaja Moskvas. Aastal 1989 jäi ta pensionile.

Ta oli aastast 1948 NLKP liige, ta on olnud EKP Keskkomitee liige. Ta oli Eesti NSV Ülemnõukogu IX, X ja XI koosseisu saadik.

Tunnustused 
 Orden Austuse märk (3 tk)
 Tööpunalipu orden (2 tk)
 Rahvaste sõpruse orden

Kirjandus 
 Eesti majanduse biograafiline leksikon 1951–2000 Kirjastus Ilo, 2003
 "Valitud ja valitsenud..." koostanud Jaan Toomla. Tallinn 1999.

Eesti NSV ministrid
Eesti NSV XI Ülemnõukogu liikmed
Sündinud 1928
Kütid-korilased

Kütid-korilased on rahvad, kes saavad oma peatoiduse küttimisest ja korilusest, mitte ei tegele põllupidamisega. Suur osa tuntud kütte ja korilasi on rändrahvad ehk nomaadid. Tänapäeval on selliste eluviisidega rahvaid säilinud vähe, kuid enne  olid kõik inimesed kütid ja korilased.

Ühiskond
Ökoloogia
Esiaeg
Kirka Babitzin

Kirill Babitzin (esinejanimega Kirka; vene keeles Кирилл Бабицын; 22. september 1950 Helsingi – 31. jaanuar 2007 Helsingi) oli Soome poplaulja. Ta oli üks Soome populaarsemaid esinejaid. Tema 1988. aasta album "Surun pyyhit silmistäni" oli omal ajal Soome kõige ostetum album (nüüdseks on see langenud kolmandaks).

Kirka tähelend algas 1967. aastal lauluga "Hetki lyö" ja kestis neli aastakümmet. Teda peeti Soome popmuusikaiidoliks. Ta ise on oma muusikaeelistuste kohta öelnud, et tahtnuks karjääri jooksul laulda märksa rohkem rokki, kuid paraku maksti poplugude eest palju paremini – see sai määravaks.

Ta esindas Soomet 1984. aasta Eurovisiooni lauluvõistlusel lauluga "Hengaillaan", mis saavutas 46 punktiga üheksanda koha.

Babitzin on maetud Helsingi Hietaniemi kalmistu kõrval asuvale Lapinlahti õigeusu kalmistule.

Albumid

Mälestuse jäädvustamine
 2017. aastal võttis Helsingi Linnateater (Helsingin Kaupunkinteatteri) mängukavva Matti Laine näidendi "Kirka – surun pyyhit silmistäni" (lavastaja Kari Rentola).

 Kirka 70. sünniaastapäeva tähistamiseks toodi 2020. aasta aprillis Helsingis Finlandia-talos lavale Kirka elu ja loomingu teemaline muusikal "Hetki Lyö", kus peaosa ehk Kirkat mängis talendisaate "The Voice of Finland" võitnud Ilari Hämäläinen. Muusikali on saatnud suur edu, see on mängukavas ka 2021. aastal.

 Kouvola teatri 60. aastapäeva tähistamiseks kirjutas Matti Laine muusikali "Kirka - Surun pyyhit silmistäni", mis esietendus 5. septembril 2020. Süžee jutustab imelise eduloo: kuidas vaesest vene immigrandiperest pärit Kirill Babitzinist sai Soome rahvuslik aare Kirka. Lavastas Niko Taskinen, Kirkat mängib ja tema laule laulab Mikael Saari.

Huvitavaid seiku
 Kirill Babitzini kodune keel oli vene keel ja ta oli õppinud Helsingis vene koolis. Kui ta valmistas ette oma läbilöögilugu "Hetki lyö", võttis ta spetsiaalselt soome keele tunde, et paika saada õige hääldus.

 1997. aasta sügisel läks Kirka oma 30. tegevusaastat tähistavale ringreisile. Ehkki algul oli ringreisi kavva plaanitud 18 kontserti, osutusid need sedavõrd populaarseks, et lõpuks anti kokku 56 kontserti.

Viited

Soome lauljad
Eurovisioonil osalejad
Soome esindajad Eurovisiooni lauluvõistlusel
Sündinud 1950
Surnud 2007
Hietaniemi kalmistule maetud
McHenry maakond

McHenry maakond (McHenry County) on maakond USA-s Illinoisi osariigis. Geograafilised koordinaadid on 42°32' N, 88°45' W.

Maakonna halduskeskus on Woodstock ja suurim linn Crystal Lake.

Maakonna pindala on 1582 km², millest 20 km² moodustab veepindala.

Elanike arv oli 2010. aasta rahvaloenduse järgi 308 760. Aastal 2000 oli elanike arv 260 077.

Naabermaakonnad 

 Walworthi maakond (põhjas)
 Kenosha maakond (kirdes)
 Lake'i maakond (idas)
 Cooki maakond (kagus)
 Kane'i maakond (lõunas)
 DeKalbi maakond (edelas)
 Boone'i maakond (läänes)

Ajalugu 

McHenry maakond moodustati 16. jaanuaril 1836. aastal Cooki ja LaSalle'i maakonna osast. Maakond sai nime William McHenry järgi.

Kliima 

Madalaim kuu keskmine temperatuur jaanuaris on maakonna halduskeskuses Woodstockis −12 °C (11 °F) ja kõrgeim juulis 29 °C (85 °F). Madalaim temperatuur on mõõdetud 1979. aasta jaanuaris −34 °C (−29 °F) ja kõrgeim temperatuur 1936. aasta juulis 43 °C (109 °F). Keskmine kuu sajuhulk varieerub 33 mm veebruari ja juuni 116 mm vahel.

Viited

Välislingid 

 McHenry maakonna koduleht (inglise keeles)

Illinoisi maakonnad
Karl Kaarli

Karl Kaarli (aastani 1938 Karl Karlson; 18. august 1923 Puurmani vald, Kursi kihelkond, Tartumaa – 17. veebruar 2006) oli eesti põllumajandusteadlane.

Ta õppis Kadrina algkoolis, Rakvere Progümnaasiumis ning lõpetas aastal 1944 Jäneda Kõrgema Põllunduskooli ja aastal 1948 Tartu Riikliku Ülikooli põllumajandusteaduskonna. Aastal 1969 kaitses ta samas põllumajanduskandidaadi väitekirja.

Ta töötas aastatel 1943–1944 Jõgeva Sordiaretuse Instituudis katsetehnikuna. Aastatel 1945–1949 oli ta Tartu Riikliku Ülikooli ravimtaimede katsejaama vanemlaborant ja taimekasvatuse kateedri assistent ja aastatel 1949–1950 Eesti NSV Teaduste Akadeemia Põllumajanduse Instituudi Kuusiku filiaali nooremteadur. Aastatel 1951–1953 oli ta Mahtra kolhoosis agronoom ja Kurna sovhoosis peaagronoom, aastatel 1953–1962 Sommerlingi nimelise sovhoosi peaagronoom ja aastatel 1973–1976 sama sovhoosi direktor. 

Aastatel 1962–1973 ja 1976–2002 oli ta teadur Eesti Maaviljeluse Instituudis, algul katsemajandite osakonnaseemnekasvatuse sektori ja heinakasvatuse sektori juhataja, aastast 1986 kaunviljade ja õlikultuuride grupijuht, ühtlasi juhtiv- või vanemteadur.

Ta on selgitanud välja Eesti oludele sobivad kaunvilja-, rapsi- ja rüpsisordid, kujundanud sordikohased kasvatamisviisid ja osalenud nende tootmisse evitamises.

Karl Kaarli suri 17. veebruaril 2006 ja maeti 28. veebruaril 2006 Metsakalmistule.

Tunnustus
1982 Eesti NSV teeneline teadlane
1999 Valgetähe V klassi teenetemärk

Isiklikku
Tema isa Gustav Kaarli oli organist ja luterlik pastor; luterlik pastor oli ka tema lell Karl Karlson.

Ta pojad on matemaatik Kalle Kaarli ja füüsik Rein Kaarli.

Viited

Kirjandus

Eesti majanduse biograafiline leksikon 1951–2000. AS Kirjastus Ilo. 2003
Karl Kaarli 1923–2006 In Memoriam. Harjumaa, 28. veebruar 2006, lk 7

Välislingid
Haud Tallinna Metsakalmistul

Eesti agronoomid
Eesti NSV sovhoosidirektorid
Tartu Ülikooli põllumajandusteaduskonna vilistlased
Eesti NSV teenelised teadlased
Valgetähe V klassi teenetemärgi kavalerid
Eestistatud nimega inimesed
Metsakalmistule maetud
Sündinud 1923
Surnud 2006
Vello Lind

Vello Lind (2. november 1936 Karula vald – 24. detsember 2017) oli endine Eesti NSV põllumajandusjuht ja riigitegelane.

Ta lõpetas aastal 1951 Pikkjärve 7-klassilise kooli ja aastal 1956 Valga 1. Keskkooli. Aastal 1961 lõpetas ta agronoomina Eesti Põllumajanduse Akadeemia. Aastal 1980 kaitses ta tööga "Broilerite söötmine" põllumajanduskandidaadi väitekirja.

Ta töötas aastatel 1961–1968 Riisipere sovhoosis peaagronoomina. Aastatel 1968–1981 oli ta Ranna sovhoosi direktor. 23. jaanuarist 1981 kuni 25. märtsini 1983 oli ta Eesti NSV põllumajandusminister; 25. märtsist 1983 kuni 11. detsembrini 1985 oli ta Eesti NSV Agrotööstuskoondise esimehe I asetäitja, Eesti NSV minister; 11. detsembrist 1985 kuni 28. detsembrini 1989 oli ta Eesti NSV Riikliku Agrotööstuskomitee esimehe I asetäitja, Eesti NSV minister. 7. maist 1990 kuni 13. veebruarini 1991 oli ta Eesti Vabariigi põllumajandusminister. Aastatel 1991–1999 oli ta Tallinna Linnuvabrikus nõunikuks.

Ta oli NLKP liige; aastatel 1976–1990 oli ta EKP Keskkomitee liige. Ta oli Eesti NSV Ülemnõukogu X ja XI koosseisu saadik.

2002. aastal oli Vello Lind Riigivapi IV klassi teenetemärgi saajate nimekirjas, ent president Arnold Rüütel arvas ta autasustatute hulgast välja, sest aprillis 2000 märatses ta purjuspäi roolist tabatuna politseijaoskonnas, sõimates nii politseinikke kui ka arste.

Isiklikku 
Tema vend Aleksander Lind (1924–1983) oli Tallinna Linnuvabriku direktor. Tema onu Viktor Lind (1912–1992) oli Karksi-Nuia Püha Aleksei koguduse preester.

Viited

Kirjandus 
 Eesti majanduse biograafiline leksikon 1951–2000. AS Kirjastus Ilo, 2003
 

Eesti NSV ministrid
Eesti NSV põllumajandusministrid
EKP Keskkomitee liikmed
Eesti NSV XI Ülemnõukogu liikmed
Eesti NSV sovhoosidirektorid
Eesti NSV teenelised ökonomistid
Eesti Maaülikooli agronoomiateaduskonna vilistlased
Rannamõisa kalmistule maetud
Sündinud 1936
Surnud 2017
Menardi maakond

Menardi maakond (Menard County) on maakond USA-s Illinoisi osariigis. Geograafilised koordinaadid on 40°03' N, 89°90' W.

Maakonna halduskeskus ja suurim linn on Petersburg.

Maakonna pindala on 817 km², millest 3 km² moodustab veepindala.

Elanike arv oli 2010. aasta rahvaloenduse järgi 12 705. Aastal 2000 oli elanike arv 12 486.

Naabermaakonnad 

 Masoni maakond (põhjas)
 Logani maakond (idas)
 Sangamoni maakond (lõunas)
 Cassi maakond (läänes)

Ajalugu 

Menardi maakond moodustati 15. veebruaril 1839. aastal Sangamoni maakonna osast. Maakond sai nime Illinoisi kuberneri Pierre Menardi järgi.

Kliima 

Madalaim kuu keskmine temperatuur jaanuaris on maakonna halduskeskuses Petersburgis −8 °C (17 °F) ja kõrgeim juulis 31 °C (87 °F). Madalaim temperatuur on mõõdetud 1905. aasta veebruaris −31 °C (−24 °F) ja kõrgeim temperatuur 1954. aasta juulis 44 °C (112 °F). Keskmine kuu sajuhulk varieerub 41 mm jaanuari ja mai 103 mm vahel.

Viited

Välislingid 

 Menardi maakonna koduleht (inglise keeles)

Illinoisi maakonnad
Oweni maakond

Oweni maakond (Owen County) on maakond USA-s Indiana osariigis. Geograafilised koordinaadid on 39°31' N, 86°84' W.

Maakonna halduskeskus on Spencer.

Maakonna pindala on 1004 km², millest 7 km² moodustab veepindala.

Elanike arv oli 2010. aasta rahvaloenduse järgi 21 575. Aastal 2000 oli elanike arv 21 786.

Naabermaakonnad 

 Putnami maakond (põhjas)
 Morgani maakond (kirdes)
 Monroe maakond (kagus)
 Greene'i maakond (lõunas)
 Clay maakond (läänes)

Ajalugu 

Oweni maakond moodustati 21. detsembril 1818. aastal Daviessi ja Sullivani maakonna osast. Maakond sai nime koloneli Abraham Oweni järgi, kes hukkus  Tippecanoe lahingus.

Kliima 

Madalaim kuu keskmine temperatuur jaanuaris on maakonna halduskeskuses Spenceris −9 °C (15 °F) ja kõrgeim juulis 29 °C (84 °F). Madalaim temperatuur on mõõdetud 1994. aasta veebruaris −36 °C (−33 °F) ja kõrgeim temperatuur 1954. aasta juulis 42 °C (107 °F). Keskmine kuu sajuhulk varieerub 65 mm jaanuari ja mai 126 mm vahel.

Viited

Välislingid 

 Oweni maakonna koduleht (inglise keeles)

Indiana maakonnad
Ripley maakond

Ripley maakond (Ripley County) on maakond USA-s Indiana osariigis. Geograafilised koordinaadid on 39°10' N, 85°26' W.

Maakonna halduskeskus ja suurim linn on Versailles.

Maakonna pindala on 1160 km², millest 4 km² moodustab veepindala.

Elanike arv oli 2010. aasta rahvaloenduse järgi 28 818. Aastal 2000 oli elanikke 26 523.

Naabermaakonnad 

 Franklini maakond (põhjas)
 Dearborni maakond (idas)
 Ohio maakond (kagus)
 Switzerlandi maakond (kagus)
 Jeffersoni maakond (lõunas)
 Jenningsi maakond (läänes)
 Decaturi maakond (loodes)

Ajalugu 

Ripley maakond moodustati 27. detsembril 1816 Dearbori ja Jeffersoni maakonna osadest. Maakond on nime saanud 1812. aasta sõja ohvitseri Eleazer Wheelock Ripley järgi.

Kliima 

Maakonna halduskeskuses Versailles's on madalaim keskmine temperatuur jaanuaris −8 °C (18 °F) ja kõrgeim juulis 29 °C (84 °F). Kõrgeim registreeritud temperatuur, milleks oli 38 °C, mõõdeti 1999. aasta juulis. Madalaim temperatuur mõõdeti 1994. aasta detsembris, kui oli –33 °C. Keskmine ühe sademete hulk on jaanuaris 79 mm ja juulis 99 mm. Kõige sademerohkem kuu on mai, kui sajab 133 mm.

Viited

Välislingid 

 Ripley maakonna koduleht (inglise keeles)

Indiana maakonnad
Ripley maakond (Missouri)

Ripley maakond (Ripley County) on maakond USA-s Missouri osariigi kaguosas Ozarki platool. Geograafilised koordinaadid on 36°66' N, 90°87' W.

Maakonna halduskeskus ja suurim linn on Doniphan.

Maakonna pindala on 1636 km², millest 6 km² moodustab veepindala.

Elanike arv oli 2010. aasta rahvaloenduse järgi 14 100. Aastal 2000 oli elanike arv 13 509.

Naabermaakonnad 

 Carteri maakond (põhjas)
 Butleri maakond (idas)
 Clay maakond (kagus)
 Randolphi maakond (lõunas)
 Oregoni maakond (loodes)

Ajalugu 

Ripley maakond moodustati 5. jaanuaril 1833. aastal. Maakond sai nime brigaadikindrali Eleazer Wheelock Ripley järgi.

Kaitsealad 
Mark Twani metsakaitseala (osa)

Missouri maakonnad
Spenceri maakond

Spenceri maakond (Spencer County) on maakond USA-s Indiana osariigis. Geograafilised koordinaadid on 38°01' N, 87°01' W.

Maakonna halduskeskus on Rockport.

Maakonna pindala on 1040 km², millest 12 km² moodustab veepindala.

Elanike arv oli 2010. aasta rahvaloenduse järgi 20 952. Aastal 2000 oli elanike arv 20 391.

Naabermaakonnad 

 Duboisi maakond (põhjas)
 Daviessi maakond (lõunas)
 Perry maakond (idas)
 Hancocki maakond (kagus)
 Warricki maakond (läänes)

Ajalugu 

Spenceri maakond moodustati 10. jaanuaril 1818. aastal Warricki ja Perry maakonna osast. Maakond sai nime kapten Spier Spenceri järgi, kes hukkus Tippecanoe lahingus 1811. aastal.

Kliima 

Madalaim kuu keskmine temperatuur jaanuaris on maakonna halduskeskuses Rockportis −4 °C (24 °F) ja kõrgeim juulis 33 °C (91 °F). Madalaim temperatuur on mõõdetud 1994. aasta jaanuaris −31 °C (−23 °F) ja kõrgeim temperatuur 1944. aasta juunis 42 °C (107 °F). Keskmine kuu sajuhulk varieerub 76 mm oktoobri ja mai 121 mm vahel.

Viited

Välislingid 

 Spenceri maakonna koduleht (inglise keeles)

Indiana maakonnad
Wellsi maakond

Wellsi maakond (Wells County) on maakond USA-s Indiana osariigis. Geograafilised koordinaadid on 40°73' N, 85°22' W.

Maakonna halduskeskus on Bluffton.

Maakonna pindala on 959 km², millest 6 km² moodustab veepindala.

Elanike arv oli 2010. aasta rahvaloenduse järgi 27 636. Aastal 2000 oli elanike arv 27 600.

Naabermaakonnad 

 Alleni maakond (põhjas)
 Adamsi maakond (idas)
 Jay maakond (kagus)
 Blackfordi maakond (lõunas)
 Granti maakond (läänes)
 Huntingtoni maakond (loodes)

Ajalugu 

Wellsi maakond moodustati 1837. aastal Warricki ja Perry maakonna osast. Maakond sai nime kapten William A. Wellsi järgi.

Kliima 

Madalaim kuu keskmine temperatuur jaanuaris on maakonna halduskeskuses Blufftonis −9 °C (16 °F) ja kõrgeim juulis 29 °C (84 °F). Madalaim temperatuur on mõõdetud 1985. aasta jaanuaris −31 °C (−24 °F) ja kõrgeim temperatuur 1980. aasta juulis 40 °C (104 °F). Keskmine kuu sajuhulk varieerub 46 mm veebruari ja mai 104 mm vahel.

Viited

Välislingid 

 Wellsi maakonna koduleht (inglise keeles)

Indiana maakonnad
Chickasaw' maakond

Chickasaw' maakond (Chickasaw County) on maakond USA-s Mississippi osariigis. Geograafilised koordinaadid on 33°92' N, 88°95' W.

Maakonna halduskeskused on Houston ja Okolona.

Maakonna pindala on 1306 km², millest 7 km² moodustab veepindala.

Elanike arv oli 2010. aasta rahvaloenduse järgi 17 392. Aastal 2000 oli elanike arv 19 440.

Naabermaakonnad 

 Pontotoci maakond (põhjas)
 Lee maakond (kirdes)
 Monroe maakond (idas)
 Clay maakond (kagus)
 Websteri maakond (edelas)
 Calhouni maakond (läänes)

Ajalugu 

Chickasaw' maakond moodustati 9. veebruaril 1836. aastal. Maakond sai nime tšikasoo (Chickasaw) rahva järgi, kes on selles piirkonnas elanud sadu aastaid.

Kaitsealad 
 Natchez Trace Parkway (osa)
 Tombigbee metsakaitseala (osa)

Mississippi maakonnad
Chickasaw' maakond (Iowa)

Chickasaw' maakond (Chickasaw County) on maakond USA-s Iowa osariigis. Geograafilised koordinaadid on 43°03' N, 92°19' W.

Maakonna halduskeskus on New Hampton.

Maakonna pindala on 1309 km², millest 2 km² moodustab veepindala.

Elanike arv oli 2010. aasta rahvaloenduse järgi 12 439. Aastal 2000 oli elanike arv 13 095.

Naabermaakonnad 

 Howardi maakond (põhjas)
 Winneshieki maakond (kirdes)
 Fayette'i maakond (idas)
 Bremeri maakond (kagus)
 Butleri maakond (edelas)
 Floydi maakond (läänes)
 Mitchelli maakond (loodes)

Ajalugu 

Chickasaw' maakond moodustati 15. jaanuaril 1851 Fayette'i maakonna osast. Maakond sai nime tšikasoo (Chickasaw) suguharu järgi, kes elasid sellel ajal USA lõunaosas.

Välislingid 

 Chickasaw' maakonna koduleht (inglise keeles)

Iowa maakonnad
Emmeti maakond

Emmeti maakond (Emmet County) on maakond USA-s Michigani osariigis. Geograafilised koordinaadid on 45°58' N, 84°98' W.

Maakonna halduskeskus on Petoskey.

Maakonna pindala on 2285 km², millest 1073 km² moodustab veepindala.

Elanike arv oli 2010. aasta rahvaloenduse järgi 32 694. Aastal 2000 oli elanike arv 31 437.

Naabermaakonnad 

 Mackinaci maakond (kirdes)
 Cheboygani maakond (idas)
 Charlevoix' maakond (lõunas)

Ajalugu 

Emmeti maakond moodustati 1. aprillil 1840. aastal Mackinaci maakonna osast. Kuni 8. märtsini 1843 oli maakonna nimi Tonedagana maakond. Maakond sai nime iiri rahvuslase Robert Emmeti järgi.

Välislingid 

 Emmeti maakonna koduleht (inglise keeles)

Michigani maakonnad
Iowa maakond

Iowa maakond (Iowa County) on maakond USA-s Iowa osariigis. Geograafilised koordinaadid on 41°41' N, 92°04' W.

Maakonna halduskeskus on Marengo.

Maakonna pindala on 1521 km², millest 2 km² moodustab veepindala.

Elanike arv oli 2010. aasta rahvaloenduse järgi 16 355. Aastal 2000 oli elanike arv 15 671.

Naabermaakonnad 

 Bentoni maakond (põhjas)
 Linni maakond (kirdes)
 Johnsoni maakond (idas)
 Washingtoni maakond (kagus)
 Keokuki maakond (lõunas)
 Poweshieki maakond (läänes)
 Tama maakond (loodes)

Ajalugu 

Iowa maakond moodustati 17. veebruaril 1843 Washingtoni maakonna osast. Maakond sai nime Iowa jõe järgi, mis voolab läbi maakonna.

Välislingid 

 Iowa maakonna koduleht (inglise keeles)

Iowa maakonnad
Iowa maakond (Wisconsin)

Iowa maakond (Iowa County) on maakond USA-s Wisconsini osariigis. Geograafilised koordinaadid on 43°00' N, 90°13' W.

Maakonna halduskeskus ja suurim linn on Dodgeville.

Maakonna pindala on 1989 km², millest 14 km² moodustab veepindala.

Elanike arv oli 2010. aasta rahvaloenduse järgi 23 687. Aastal 2000 oli elanike arv 22 780.

Naabermaakonnad 

 Richlandi maakond (põhjas)
 Sauki maakond (kirdes)
 Dane'i maakond (idas)
 Greeni maakond (kagus)
 Lafayette'i maakond (lõunas)
 Granti maakond (loodes)

Ajalugu 

Iowa maakond moodustati 9. oktoobril 1829. aastal Crawfordi maakonna osast. Maakond sai nime tšivere (Iowa) rahva järgi.

Välislingid 

 Iowa maakonna koduleht (inglise keeles)

Wisconsini maakonnad
Millsi maakond

Millsi maakond (Mills County) on maakond USA-s Iowa osariigis. Geograafilised koordinaadid on 41°01' N, 95°37' W.

Maakonna halduskeskus on Glenwood.

Maakonna pindala on 1139 km², millest 8 km² moodustab veepindala.

Elanike arv oli 2010. aasta rahvaloenduse järgi 15 059. Aastal 2000 oli elanike arv 14 547.

Naabermaakonnad 

 Pottawattamie' maakond (põhjas)
 Montgomery maakond (idas)
 Fremonti maakond (lõunas)
 Cassi maakond (edelas)
 Sarpy maakond (läänes)

Ajalugu 

Millsi maakond moodustati 1851. aastal. Maakond on nime saanud major Frederick Millsi järgi, kes hukkus Ameerika-Mehhiko sõja Churubusco lahingus.

Välislingid 

 Millsi maakonna koduleht (inglise keeles)

Iowa maakonnad
Kuninglik Inseneriakadeemia

Kuninglik Inseneriakadeemia (inglise keeles Royal Academy of Engineering) on Suurbritannia teadusakadeemia, üks neljast Briti rahvuslikust akadeemiast.

Akadeemia asutati juunis 1976 Londonis, algselt Fellowship of Engineeringu nime all, alates 1992. aastast kannab ta praegust nime. 

Akadeemia ühendab edukaid ja andekaid insenere. Selle eesmärk on edendada ja toetada tipptasemel tehnikateadusi.Igal aastal valib Meditsiiniteaduste Akadeemia kuni 50 uut Briti inseneriteadlast enda liikmeskonda (Fellow). Akadeemiasse valitakse ka välisliikmeid (International Fellow) ja auliikmeid (Honorary Fellow). Akadeemiasse kuulub praegusel ajal üle 1500 liikme.

Viited

Välislingid
Akadeemia koduleht
Akadeemia liikmed. raeng.org.uk

Suurbritannia teadusakadeemiad
Inseneriteaduste akadeemiad
Maria Eufrosyne

Maria Eufrosyne (9. veebruar 1625 Stegeborgi loss – 24. oktoober 1687 Höjentorp, Västergötland) oli Pfalz-Zweibrücken-Kleeburgi ja Rootsi printsess. Ta oli Rootsi kuninga Karl X Gustavi õde ja Magnus Gabriel De la Gardie abikaasa.

Maria Eufrosyne sündis Pfalz-Zweibrücken-Kleeburgi hertsogi ning pfaltskrahvi Johann Kasimiri ja Rootsi printsessi Katharina viienda lapsena. Tema emapoolne vanaisa oli Rootsi kuningas Karl IX.

7. märtsil 1647 abiellus Maria Eufrosyne Stockholmi Stockholmi kuningalossi kuninglikus kabelis mõjuka Rootsi riigimehe ja väejuhi Jakob De la Gardie poja Magnus Gabrieliga, kes oli kuninganna Kristiina soosik. Abielust sündis 11 last, kellest vaid 3 elasid oma vanematest kauem:
Gustaf Adolf De la Gardie (1647–1695), Rootsi riiginõunik, Svea õuekohtu president 1682–1695
Catharina Charlotta De la Gardie (1655–1697), oli abielus Rootsi väejuhi ja riigitegelase Otto Wilhelm Königsmarckiga (1639–1688)
Hedvig Ebba De la Gardie (1657–1700), oli abielus Rootsi diplomaadi krahv Carl Gustaf Oxenstiernaga (1656–1686) 

Maria Eufrosyne on maetud De la Gardiede hauakabelisse Varnhemi kloostrikirikus.

Esivanemad
 

Wittelsbachid
Rootsi inimesed
Sündinud 1625
Surnud 1687
De la Gardied
Kaljo Ellik

Kaljo Ellik (9. mai 1948 Siiksaare, Valjala vald, Saaremaa – 27. märts 2017 Kuressaare) oli Eesti poliitik.

Ta lõpetas 1963. aastal Viktor Kingissepa nimelise Kingissepa Keskkooli, 1968. aastal Räpina Aiandustehnikumi ja 1975. aastal Eesti Põllumajanduse Akadeemia. Lisaks õppis Tartu Kujutava Kunsti Kursustel ja Tartu Riiklikus Ülikoolis sotsiaalpsühholoogiat.

Ta töötas aastatel 1969–1979 Kingissepa rajooni Seemneinspektsiooni vanemagronoom-inspektorina ja 1978–1990 Kingissepa Linna Rahvasaadikute Nõukogu Täitevkomitee aseesimehena. 1990. aastal oli ta Kuressaare abilinnapea.

Aastatel 1990–1992 oli ta Eesti Vabariigi Ülemnõukogu liige, 20. augustil 1991 hääletas ta Eesti iseseisvuse taastamise poolt ning oli 20. Augusti Klubi liige. Ta oli ka Eesti Kongressi liige. 18. septembrist 1991 kuulus ta Keskerakonda.

Tunnustus
2002 Riigivapi V klassi teenetemärk
2006 Riigivapi III klassi teenetemärk
2008 Kuressaare linna teenetemärk

Eesti Vabariigi Ülemnõukogu liikmed
Eesti Kongressi liikmed
Eesti Maaülikooli agronoomiateaduskonna vilistlased
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1948
Surnud 2017
Kudjape kalmistule maetud
Auri Jürna

Auri Rebecca Jürna (sündinud 17.detsembril 1984) on eesti lavastaja. 

Auri Jürna lõpetas 2006. aastal Tartu Ülikool eesti kirjanduse erialal, õppides kõrvalerialana teatriteadust. 2012. aastal lõpetas ta Eesti Muusika- ja Teatriakadeemia lavakunstikooli lavastaja erialal. Aastatel 2014–2016 õppis ta Eesti Muusika- ja Teatriakadeemia Lavakunstikoolis magistriõppes teatripedagoogikat ja psühholoogiat, 

Aastatel 2005–2007 oli Auri Jürna raamatusarja Värske Raamat tegevjuht ja toimetaja, aastatel 2006–2007 ajakirja Värske Rõhk luuletoimetaja, 2007. aastal ajakirja Avenüü toimetaja ja autor. Lisaks sellele töötas ta 2006. aastal Vaal Galeriis assistendina. 

2008. aastal oli Auri Jürna Eesti Kirjanike Liidu kirjanduslike kolmapäevade projektijuht.

2011. aastal oli ta Tallinna Toomklubis lavastaja-trupijuht. Aastatel 2012–2017 oli Eesti Muusika- ja Teatriakadeemia lavakunstikoolis õppejõud ja vabakutseline lavastaja. Alates 2016. aastast on ta Rahvusooperi Estonia lavastuse assistent.

Eesti Muusika- ja Teatriakadeemia ooperistuudios on ta lavastanud katkendeid ooperitest.

Ta on tegutsenud ka Giorgio Bongiovanni ("Salaabielu", EMTA ooperistuudio lavastus Estonia laval), Christian Römeri ("Black Rider", VAT Teatri lavastus Kultuurikatlas) ja Ain Mäeotsa ("Peko", Vanemuise teatri lavastus Värska laululaval) assistendi, VAT Teatri lavastuse "Tsaar Saltaan" dramaturg-kaaslavastaja ja näitlejana Hardi Volmeri filmis "Elavad pildid" ning Elmo Nüganeni lavastuses "Jumala Narride Vennaskond" Tallinna Linnateatri Põrgulaval. 

Lisaks on ta töötanud harrastusteatrite näitejuhi ja vabakutselise ajakirjanikuna.

Lavastused 

 2011 Polly Stenham, "Kihvad", VAT Teater
 2012 Paavo Piik, “Lõputöö”, Rakvere Teater
 2012 Leelo Tungal, “Jeti suur soov”
 2012 Kaur Riismaa, “Vanamõisa legendid”, Saue valla harrastustrupid
 2013 Claudio Monteverdi soolomadrigalide kompositsioon “Magus valu”, Pärnu Ooper
 2014 Eduard Vilde, “Tabamata ime”, T-Teater
 2015 Auri Jürna, “mul on sulle üks jutt…”, T-Teater
 2015 C. Debussy / G. C. Menotti, "Pelléas-Mélisande / Telefon", Eesti Muusika- ja Teatriakadeemia ooperistuudio / Von Glehni Teater
 2015 Samuel Beckett, “Sõnadeta mäng”, T-Teater
 2016 Francis Poulenc, “Inimhääl”, EMTA
 2018 Auri Jürna, Piret Eesmaa, “Ma olen paks!”, Urban Yogini Õnnelaboratooriumis
 2019 Georg Philipp Telemann, “Pimpinone”, Opera Veto
 2019 Vendade Grimmide ainetel Mati Unt ja Rein Agur, “Punamütsike”, Rahvusooper Estonia

Isiklikku
Ta on Vello Jürna tütar.

Viited

Eesti lavastajad
Eesti Muusika- ja Teatriakadeemia vilistlased
Sündinud 1984
Gabriela Urm

Gabriela Urm (varem Gabriela Liivamägi; sündinud 21. septembril 1980) on eesti kunstnik, fotograaf ja graafiline disainer. 

Ta on õppinud Tartu Kõrgemas Kunstikoolis meedia- ja reklaamikunsti ning Eesti Kunstiakadeemias animatsiooni. 
Fotograafi ja kujundajana on ta teinud koostööd eesti teatrite, filmiettevõtete, moedisainerite ja kirjastustega ning esinenud mitmel grupinäitusel.

Viited

Eesti kunstnikud
Eesti fotograafid
Sündinud 1980
Mart Madissoon

Mart Madissoon (sündinud 27. augustil 1941 Eaveres) on Eesti poliitik.

Ta lõpetas aastal 1961 Pärnu-Jaagupi Keskkooli ja aastal 1966 Eesti Põllumajanduse Akadeemia.

Ta töötas aastatel 1966–1971 Põlva Põllumajandusvalitsuses vanemagronoomina, aastatel 1971–1981 peaagronoomina ning aastatel 1981–1988 Põllumajandusvalitsuse juhatajana ja Põlva ATK esimehena. Aastatel 1988–1990 oli ta EKP Põlva Rajoonikomitee I sekretär.

Aastatel 1990–1992 oli ta Eesti Vabariigi Ülemnõukogu liige; ta oli halduskomisjoni liige ja ühtlasi Põlva maavolikogu liige. 20. augustil 1991 hääletas ta Eesti iseseisvuse taastamise poolt.

Aastatel 1993–1998 töötas ta Eesti Ühispangas, aastatel 1998–2003 oli ta Põlva maavanem.

Ta oli aastatel 1970–1990 NLKP liige, aastatel 1991–1993 kuulus Eesti Maaliitu ja aastatel 1995–1998 Koonderakonda.

Tunnustused 
 1977 Eesti NSV teeneline agronoom
 orden Austuse märk
 2 medalit
 2002 Riigivapi V klassi teenetemärk
 2006 Riigivapi III klassi teenetemärk

Kirjandus 
 "Kes on kes Eesti poliitikas", Eesti Entsüklopeediakirjastus 1992
 Eesti majanduse biograafiline leksikon 1951–2000 AS Kirjastus Ilo, 2003

Eesti agronoomid
Eesti Vabariigi Ülemnõukogu liikmed
Põlva maavanemad
Riigivapi V klassi teenetemärgi kavalerid
Riigivapi III klassi teenetemärgi kavalerid
Eesti NSV teenelised agronoomid
Sündinud 1941
Pocahontase maakond

Pocahontase maakond (Pocahontas County) on maakond USA-s Lääne-Virginia osariigis. Geograafilised koordinaadid on 38°32' N, 80°01' W.

Maakonna halduskeskus on Marlinton.

Maakonna pindala on 2440 km², millest 5 km² moodustab veepindala.

Elanike arv oli 2010. aasta rahvaloenduse järgi 8719. Aastal 2000 oli elanike arv 9131.

Naabermaakonnad 

 Randolphi maakond (põhjas)
 Pendletoni maakond (kirdes)
 Highlandi maakond (idas)
 Bathsi maakond (kagus)
 Greenbrieri maakond (edelas)
 Websteri maakond (loodes)

Ajalugu 

Pocahontase maakond moodustati 21. detsembril 1821. aastal Pendletoni, Randolphi ja Bathi maakonna osadest.

Kaitsealad 
 Monongahela metsakaitseala (osa)

Välislingid 

 Pocahontase maakonna koduleht (inglise keeles)

Lääne-Virginia maakonnad
Alar Maarend

Alar Maarend (sündinud 26. septembril 1960 Amblas) on eesti poliitik, pedagoog ja Eesti NSV parteitöötaja.

Ta lõpetas aastal 1978 Ambla Keskkooli ja aastal 1983 Tartu Riikliku Ülikooli füüsikuna.

Ta töötas aastatel 1983–1984 õpetajana Paide Keskkoolis, aastatel 1984–1987 üldainete õpetajana Paide Kutsekeskkoolis ja aastatel 1987–1990 EKP Paide Rajoonikomitees parteifunktsionäärina.

Aastatel 1990–1992 oli ta Eesti Vabariigi Ülemnõukogu liige, kus ta oli väliskomisjoni sekretär ning ajakirjanduskomisjoni ja eetikakomisjoni liige.

Aastatel 1992–1993 oli ta Mainor Eko asedirektor; aastal 1994 AS Marel direktor ja Eesti Hoiupanga Järve regiooni direktor; aastal 1995 AS A.M.O. Fond direktor. Aastatel 1995–1999 oli ta AEG kodumasinate müügi- ja turundusdirektor ning müügidirektor Baltikumis. Aastast 1999 on ta Electrolux Eesti AS juhataja ja peadirektor.

Ta oli aastatel 1983–1990 NLKP liige. 8. jaanuarist 1995 kuulub Reformierakonda. Ta kandideeris aastal 1992 Riigikokku (valimisliidu Kindel Kodu nimekirjas) ning aastatel 1999 ja 2005 (mõlemal korral Reformierakonna nimekirjas) Paide linnavolikokku, kuid ta ei osutunud valituks.

Tunnustused 
 2002 Riigivapi V klassi teenetemärk
 2006 Riigivapi III klassi teenetemärk

Eesti Vabariigi Ülemnõukogu liikmed
Riigivapi V klassi teenetemärgi kavalerid
Riigivapi III klassi teenetemärgi kavalerid
Sündinud 1960
Bourboni maakond

Bourboni maakond (Bourbon County) on maakond USA-s Kentucky osariigis. Geograafilised koordinaadid on 38°20' N, 84°21' W.

Maakonna halduskeskus on Paris.

Maakonna pindala on 755 km², millest 1 km² moodustab veepindala.

Elanike arv oli 2010. aasta rahvaloenduse järgi 19 985. Aastal 2000 oli elanikke 19 360.

Naabermaakonnad 

 Harrisoni maakond (loodes)
 Nicholasi maakond (kirdes)
 Bathi maakond (idas)
 Montgomery maakond (kagus)
 Clarki maakond (lõunas)
 Fayette'i maakond (edelas)
 Scotti maakond (läänes)

Ajalugu 

Bourboni maakond moodustati 17. oktoobril 1785 Fayette'i maakonna osast. Maakond on nime saanud Prantsusmaa Bourbonide dünastia järgi.

Välislingid 
 Bourboni maakonna koduleht (inglise keeles)

Kentucky maakonnad
Bourboni maakond (Kansas)

Bourboni maakond on maakond Ameerika Ühendriikides Kansase osariigis.

2010. aastal elas maakonnas 15 173 inimest. Maakonna keskus ja suurim linn on Fort Scott (7976 elanikku). Suuremad asulad on veel Bronson (339) ja Uniontown (278).

Maakonna pindala on 1655 km², millest 4 km² moodustab veepindala.

Naabermaakonnad 

 Linni maakond (põhjas)
 Vernoni maakond (idas)
 Crawfordi maakond (lõunas)
 Neosho maakond (edelas)
 Alleni maakond (läänes)
 Andersoni maakond (loodes)

Ajalugu 

Bourboni maakond moodustati 25. augustil 1855. Maakond sai nime Kentucky osariigis asuva Bourboni maakonna järgi.

Välislingid 

 Bourboni maakonna koduleht (inglise keeles)

Kansase maakonnad
Harperi maakond

Harperi maakond on maakond Ameerika Ühendriikides Kansase osariigis.

2010. aastal elas maakonnas 6034 inimest. Maakonna keskus ja suurim linn on Anthony (2307 elanikku). Suuremad asulad on veel Harper (1511) ja Attica (616).

Maakonna pindala on 2080 km², millest 4 km² moodustab veepindala.

Naabermaakonnad 

 Kingmani maakond (põhjas)
 Sumneri maakond (idas)
 Granti maakond (kagus)
 Alfalfa maakond (edelas)
 Barberi maakond (läänes)

Ajalugu 

Harperi maakond moodustati 26. veebruaril 1867. aastal. Maakond sai nime Ameerika Ühendriikide kodusõja ohvitseri Marion Harperi järgi.

Välislingid 

 Harperi maakonna koduleht (inglise keeles)

Kansase maakonnad
Nemaha maakond

Nemaha maakond on maakond Ameerika Ühendriikides Kansase osariigi loodeosas.

2010. aastal elas maakonnas 10 178 inimest. Maakonna keskus on Seneca (1991 elanikku). Suurim linn on Sabetha (2571).

Maakonna pindala on 1863 km², millest 4 km² moodustab veepindala.

Naabermaakonnad 

 Richardsoni maakond (kirdes)
 Browni maakond (idas)
 Jacksoni maakond (kagus)
 Pottawatomie' maakond (edelas)
 Marshalli maakond (läänes)
 Pawnee maakond (loodes)

Ajalugu 

Nemaha maakond moodustati 25. augustil 1855. aastal. Maakond sai nime Nemaha jõe järgi.

Välislingid 

 Nemaha maakonna koduleht (inglise keeles)

Kansase maakonnad
Hopkinsi maakond (Texas)

Hopkinsi maakond (Hopkins County) on maakond USA-s Texase osariigis. Geograafilised koordinaadid on 33°15' N, 95°56' W.

Maakonna halduskeskus on Sulphur Springs.

Maakonna pindala on 2054 km², millest 28 km² moodustab veepindala.

Elanike arv oli 2010. aasta rahvaloenduse järgi 35 161. Aastal 2000 oli elanike arv 31 960.

Naabermaakonnad 

 Delta maakond (põhjas)
 Franklini maakond (idas)
 Woodi maakond (lõunas)
 Rainsi maakond (edelas)
 Hunti maakond (läänes)

Ajalugu 

Hopkinsi maakond moodustati 1846. aastal Lamari ja Nacogdochesi maakonna osadest. Maakond sai nime David Hopkinsi järgi, kes oli üks esimesi asunikke selles piirkonnas.

Välislingid 

 Hopkinsi maakonna koduleht (inglise keeles)

Texase maakonnad
Marduk (ansambel)

Marduk on 1990. aastal asutatud rootsi black metal-bänd. Esimene album anti välja 1991. aastal. Bändi nimi tuleneb  Babüloni kaitsejumala nimest.

Diskograafia

Stuudioalbumid
 Dark Endless (1992)
 Those of the Unlight (1993)
 Opus Nocturne (1994)
 Heaven Shall Burn... When We Are Gathered (1996)
 Nightwing (1998)
 Panzer Division Marduk (1999)
 La Grande Danse Macabre (2001)
 World Funeral (2003)
 Plague Angel (2004)
 Rom 5:12 (2007)
 Wormwood (2009) 
 Serpent Sermon (2012)
 Frontschwein (2015)
 Viktoria (2018)

Kontsertalbumid ja kogumikud
 Live in Germania (1997)
 Infernal Eternal (2000)
 Blackcrowned (2002)
 Warschau (2006)

Demod ja EP-d
 Fuck Me Jesus (1991)
 Glorification (1996)
 Here's No Peace (1997)
 Obedience (2000)
 Deathmarch (2004)
 Iron Dawn (2011)

Singlid
 Slay the Nazarene (2002)
 Hearse (2003)
 Souls for Belial (2012)

Videograafia

DVD-d
 Funeral Marches and Warsongs (2004)
 Blackcrowned (2005)
 Blood Puke Salvation (2006)

Viited

Välislingid

 Ametlik kodulehekülg
 Blooddawn Productions
 Marduk BestBlackMetalAlbums.com'is

Rootsi ansamblid
Nicholase maakond

Nicholase maakond (Nicholas County) on maakond USA-s Lääne-Virginia osariigis. Geograafilised koordinaadid on 38°29' N, 80°80' W.

Maakonna halduskeskus on Summersville.

Maakonna pindala on 1694 km², millest 16 km² moodustab veepindala.

Elanike arv oli 2010. aasta rahvaloenduse järgi 23 223. Aastal 2000 oli elanike arv 26 562.

Naabermaakonnad 

 Braxtoni maakond (põhjas)
 Websteri maakond (kirdes)
 Greenbrieri maakond (kagus)
 Fayette'i maakond (edelas)
 Clay maakond (loodes)
 Kanawha maakond (läänes)

Ajalugu 

Nicholase maakond moodustati 30. jaanuaril 1818. aastal Kanawha ja Randolphi maakonna osadest. Maakond sai nime Virginia kuberneri Wilson Cary Nicholase järgi.

Kaitsealad 
 Monongahela metsakaitseala (osa)

Välislingid 

 Nicholase maakonna koduleht (inglise keeles)

Lääne-Virginia maakonnad
Kaalu Kirme

Kaalu Kirme (kuni 1940 Kaalu Krisel; 12. november 1928 Tallinn – 15. juuli 2020 Kärdla) oli eesti kunstiteadlane.

Ta lõpetas 1948. aastal Tallinna 10. Keskkooli ja 1954. aastal Eesti NSV Riikliku Kunstiinstituudi nahkehistöö erialal.

1965. aastal kaitses ta Tartu Riiklikus Ülikoolis kunstiteaduste kandidaadi kraadi väitekirjaga "Художественная обработка кожи в Эстонской ССР".

Aastatel 1965–1980 töötas ta Ajaloo Instituudis. 1980. aastast oli ta Tallinna Pedagoogilise Instituudi joonistuskateedri dotsent, 1992. aastast Tallinna Pedagoogikaülikooli kunstiajaloo professor ning jooniste- ja graafikakateedri juhataja, peale seda oli ta Tallinna Ülikooli emeriitprofessor.

Ta on uurinud Eesti rahvakunsti ajalugu, eriti ehete ajalugu.

Tunnustus 
1973 Eesti Kunstnike Liidu kunstiteadlaste sektsiooni aastapreemia ("Eesti nahkehistöö")
1978 Kristjan Raua preemia (teos "Eesti kunsti ajalugu I" (I ja II), autorite kollektiiv: Mart-Ivo Eller, Voldemar Erm, Leo Gens, Virve Hinnov, Rudolf Kangert, Juta Keevallik, Kaalu Kirme, Tuui Koort, Ene Lamp, Rein Loodus, Mai Lumiste, Tiina Nurk, Evi Pihlak, Villem Raam, Jüri Selirand, Irina Solomõkova (kollektiivi juht), Karl Tihase, Vaike Tiik, Voldemar Vaga, Hannes Valter, Viivi Viilman, Lehti Viiroja ja Helmi Üprus)
1987 Kristjan Raua preemia (monograafia "Eesti sõled")
2001 Kristjan Raua preemia (monograafia "Eesti hõbe")
2005 Valgetähe IV klassi teenetemärk
2007 A. H. Tammsaare nimeline kirjanduspreemia ("Kolm paradiisi")
2007 Pärandihoidja (Tallinna Ülikooli emeriitprofessor, kunstiteadlane, rahvuslike ehete uurija)

Isiklikku 
Tema esimene abikaasa oli Aino Kirme (sündinud Rätsep), neil sündisid lapsed Andres, Kristjan, Tiina ja Jüri. Poeg Kristjan Kirme oli muusik ja Mahavoki algkoosseisu liige.

Tema teine abikaasa Maris Kirme on muusikateadlane.

Viited

Välislingid
Rahvusarhiivi fotode andmebaas. Ed. Vilde nim. Tallinna Pedagoogilise Instituudi joonistuskateedri dotsent Kaalu Kirme (1991)

Eesti etnograafid
Eesti kunstiteadlased
Tallinna Ülikooli õppejõud
Eesti Kunstiakadeemia vilistlased
Tallinna Nõmme Gümnaasiumi vilistlased
Valgetähe IV klassi teenetemärgi kavalerid
Eestistatud nimega inimesed
Metsakalmistule maetud
Sündinud 1928
Surnud 2020
Kalju Konsin

Kalju Konsin (sündinud 26. jaanuaril 1929) on eesti zootehnik, etnograaf ja luuletaja.

Ta lõpetas 1947. aastal Tartu 1. Keskkooli. Astus Tartu Riikliku Ülikooli põllumajandusteaduskonda ja pärast selle reorganiseerimist jätkas õpinguid Eesti Põllumajanduse Akadeemias, mille zootehnikateaduskonna I lennu lõpetas ta 1952. aastal.

Aastatel 1960–1983 töötas ta Eesti NSV Riiklikus Etnograafiamuuseumis.
Aastatel 1984–1989 osales ta NSV Liidu Kunstide Akadeemia kujutavate kunstide teooria ja ajaloo uurimise instituudi töös. Ta on uurinud rahvakunsti, eriti tekstiili ja naiste käsitööd.

Teoseid
1958 "Kuusalu kolhoosi kogemusi peekonsigade kasvatamisel". Eesti Riiklik Kirjastus. Tallinn 
1967 "Eesti pitsid". Kunst. Tallinn
1975 "Kaunistatud nahkesemed". Eesti NSV Riiklik Etnograafiamuuseum. Tallinn
1979 "Kudumid. Album". Eesti NSV Etnograafiamuuseum, Kunst. Tallinn
1983 "Koonlalauad" Eesti NSV Riiklik Etnograafiamuuseum. Tallinn

Viited

Välislingid
Raimu Hanson. 90-aastane Kalju Konsin luuletab uues värsivihikus ka valimistest. Tartu Postimees, 5. märts 2019

Eesti etnograafid
Eesti põllumajandusteadlased
Hugo Treffneri Gümnaasiumi vilistlased
Eesti Maaülikooli zootehnikateaduskonna vilistlased‎
Tartu inimesed
Sündinud 1929